Portal: Film

**Fredsmegleren** er en amerikansk actionfilm fra 1997 regissert av Mimi Leder. Handlingen i filmen er basert på artikkelen One Point Safe skrevet av Leslie Cockburn og Andrew Cockburn. Filmen hadde premiere 26. september 1997 i USA.

Handling
--------

Utenfor en kirke i Pale, Bosnia, blir den bosniske finansministeren - en pådriver for fred i de pågående Jugoslaviakrigene - myrdet. Ved en missil-base i Kartaly (i Chelyabinsk Oblast), Russland, blir R-36 atomstridshoder lastet på et tog for å transporteres til et demonteringsanlegg. Imidlertid dreper general Aleksandr Kodoroff fra den russiske hærens, sammen med en Spetsnaz-enhet, soldatene om bord på transport-toget og overfører ni av disse stridshodene til et annet tog. Kodoroff aktiverer deretter det gjenværende stridshodet, og sender transport-toget på kollisjonskurs med et passasjertog. Få minutter senere detonerer det 500 kilo tunge stridshodet, og dreper tusenvis av sivile. Dette forsinker etterforskningen av hendelsene ved transport-toget som frakter missilene.

Men detonasjonen vekker umiddelbart oppmerksomheten til den amerikanske regjeringen. Dr. Julia Kelly, leder for National Security Council Nuclear Smuggling Group, mener at tsjetsjenske terrorister står bak disse hendelsene. Tidligere US Army Ranger og oberstløytnant Thomas Devoe mener at hendelsen ble iscenesatt for å skjule kapringen av de andre stridshodene. En samtale til Devoes venn og russiske motpart, FSB-oberst Dimitri Vertikoff, gir støtte til denne hypotesen. Han får derfor i oppdrag å samarbeide med Kelly etterforskning. Kelly og Devoe sikrer informasjon om terroristens operasjon gjennom et østerriksk lastebil-selskap som egentlig drives av den russiske mafiaen. De møter Vertikoff i Wien, deretter påtar de seg identiteter for å besøke Shummaker - som organiserer russerens lastebil-transport.

Etter at Devoe torturerer Shummaker for å skaffe informasjon, forlater han og Kelly bygningen og setter seg inn i Vertikoffs bil. De blir jaget gjennom Wien av Shumakers håndlangere. Devoe og Kelly blir forfulgt, men de unnslipper så vidt. Amerikanske spion-satellitter oppdager at lastebilen befinner seg i Dagestan. Devoe leder et team fra en amerikansk base i Tyrkia for å stoppe dem. Men et av helikoptrene deres blir nektet adgang til russisk luftrom, og blir skutt ned av en russisk missil. Ytterligere informasjon fører dem til Sarajevo, og en bosnier ved navn Dušan Gavrić - som ikke har troskap til noen bestemt fraksjon i de jugoslaviske konfliktene, men han klandrer andre land for å levere våpen til alle sider i krigen. Kellys videre analyse av lastebil-selskapets dokumenter tyder på at Gavrić har til hensikt å bombe et møte ved FNs hovedkvarter i New York City.

Gavrić reiser derfor til Manhattan, sammen med den bosniske diplomatiske delegasjonen. Et tilbakeblikk viser at Gavrić ønsker å hevne dødsfallet til sin kone og datter, som ble drept i Sarajevo av snikskyttere. Han og broren hans blir senere oppdaget av Devoe og Kelly. Når broren hans blir drept av Devoe, flykter en såret og rasende Gavrić til en kirke - hvor Devoe og Kelly konfronterer ham. Men Gavrić begår selvmord, vel vitende om at bomben kommer til å gå av i løpet av noen få minutter. Det blir derfor opp til Devoe og Kelly å redde dagen, før det er for sent.

Skuespillere
------------

* George Clooney som Thomas Devoe
* Nicole Kidman som Julia Kelly
* Marcel Iures som Dusan Gavrich.
* Aleksandr Baluev som Alexsander Kodoroff
* Rene Medvesek som Vlado Mirich
* Gary Werntz som Hamilton
* Randall Batinkoff som Ken
* Jim Haynie som General Garnett
* Alexander Strobele som Shummaker
* Holt McCallany som Appleton
* Michael Boatman som Beach
* Joan Copeland som Senator Bevens
* Carlos Gómez som Santiago
* Armin Mueller-Stahl som Dimitri Vertikoff
* Slavko Juraga som Stevo
* Aleksandr Peskov som Vassilij

Referanser
----------

1. ↑  ; besøksdato: 8. april 2016.
2. 1 2 3 4 5 6 7 8 9  ; besøksdato: 8. april 2016.
3. ↑  ; besøksdato: 8. april 2016.
4. ↑  ; besøksdato: 8. april 2016.
5. ↑  ; besøksdato: 8. april 2016.
6. ↑  ; besøksdato: 8. april 2016.
7. ↑  ; besøksdato: 8. april 2016.
8. 1 2  ; besøksdato: 8. april 2016.
9. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Fredsmegleren* på Internet Movie Database Rediger på Wikidata

* (no) *Fredsmegleren* hos Filmfront Rediger på Wikidata

* (sv) *Fredsmegleren* i Svensk Filmdatabas Rediger på Wikidata

* (da) *Fredsmegleren* i Danmark Nationale Filminstitut Rediger på Wikidata

* (en) *Fredsmegleren* på AllMovie Rediger på Wikidata

* (fr) *Fredsmegleren* på Allociné Rediger på Wikidata

* (nl) *Fredsmegleren* på MovieMeter Rediger på Wikidata

* (en) *Fredsmegleren* på Turner Classic Movies Rediger på Wikidata

* (en) *Fredsmegleren* på American Film Institute Rediger på Wikidata

* (en) *Fredsmegleren* på Rotten Tomatoes Rediger på Wikidata